ผลิตภัณฑ์เฟอร์นิเจอร์สำนักงาน

1. ลักษณะผลิตภัณฑ์

เฟอร์นิเจอร์สำนักงาน (Office furniture) รายละเอียดสินค้าจะประกอบด้วย โต๊ะทำงาน
ตู้เก็บเอกสารเก้าอี้ทำงาน และฉากกั้นห้อง รวมถึงผนังสำเร็จรูป
ลักษณะของผลิตภัณฑ์จะเป็นการผสมประสานระหว่างงานเหล็กขึ้นรูป และแผ่นไม้ Particle Board
ที่ปิดผิวด้วย Melamine, High pressure, Laminated และ Veneer
ลักษณะของเฟอร์นิเจอร์สำนักงานจะเน้นที่ความเป็น Office System ระบบ Knock down
ที่มีความทันสมัยสำหรับสำนักงานสมัยใหม่ (Office Automation) ซึ่งสามารถเลือกรูปแบบได้ 2
ลักษณะ เป็น Work-station และFree-standing
โดยผลิตภัณฑ์ทั้งหมดของบริษัทจัดจำหน่ายภายใต้ Brand “ROCKWORTH”

2. การตลาดและภาวะการแข่งขัน

2.1 ภาพรวมของตลาด และสภาวะของการแข่งขัน

ในปี 2544 อุตสาหกรรมเฟอร์นิเจอร์สำนักงานได้เริ่มทรงตัว มีการปรับและขยายตัวขึ้นบ้าง
ธุรกิจเริ่มต้นที่จะขยับขยายลงทุนปรับปรุงสำนักงานในหลายๆ อุตสาหกรรม
ทำให้ภาพรวมของตลาดดีขึ้น ซึ่งคาดว่ามูลค่าตลาดโดยรวม ในปี 2544 มีมูลค่าตลาดสูงกว่า ในปี
2543

จากการที่อุตสาหกรรมเฟอร์นิเจอร์สำนักงานเริ่มปรับฐานที่จะขยายตัวมากขึ้น
ดังนั้นผู้ประกอบการทุกแห่งได้เล็งเห็นในจุดเดียวกัน จึงต้องปรับตัวที่จะรองรับกับตลาด
เป็นเหตุให้สภาวะการแข่งขันที่จะแย่งชิงลูกค้าที่ขาดหายไปในช่วงปีก่อนๆ เป็นไปอย่างรุนแรงมากขึ้น
ทั้งทางด้านราคา ระยะเวลาการ ส่งมอบ
และการบริการหลังการขายที่ต้องดีเยี่ยมจึงจะมีผลและอิทธิพลต่อการตัดสินใจเลือกซื้อของลูกค้า

2.2 ลักษณะอุตสาหกรรมเฟอร์นิเจอร์สำนักงาน

อุตสาหกรรมเฟอร์นิเจอร์สำนักงาน ตลาดจะแบ่งเป็น 3 ระดับ ตลาดระดับล่าง ตลาดระดับกลาง
และตลาดระดับบน

ตลาดระดับล่าง ซึ่งเป็นตลาดใหญ่ที่สุด จะมีผู้ประกอบการที่อยู่ในตลาดนี้มากมาย
ส่วนใหญ่จะเป็นสินค้าที่ไม่เป็น Office System จะเน้นเป็นสินค้าแต่ละชนิด เช่น โต๊ะทำงาน
ตู้เอกสาร เก้าอี้ และ Partition เป็นส่วนประกอบเล็กน้อย ซึ่งสินค้าหลักจะเป็นโต๊ะ ตู้เอกสาร
และเก้าอี้ ที่เลือกใช้วัสดุและอุปกรณ์ที่ด้อย คุณภาพ ราคาขายค่อนข้างต่ำ

ตลาดระดับกลาง เป็นตลาดที่มีขนาดรองลงมาจากตลาดล่าง
ซึ่งกลุ่มลูกค้าส่วนใหญ่ของบริษัทฯจะอยู่ในตลาดนี้ จะภาคธนาคาร การเงิน อุตสาหกรรมสื่อสาร
และบริษัทข้ามชาติต่างๆ ที่ให้ความสำคัญกับ System Furniture ที่ตอบสนองกับระบบ Office
Automation ภายในองค์กร เน้นที่ภาพลักษณะ และความทันสมัย สวยงาม

ตลาดระดับบน จะมีขนาดค่อนข้างเล็ก ประมาณร้อยละ 5.8 ของตลาดโดยรวมตลาดนี้
จะประกอบด้วยภาคธุรกิจการธนาคาร หรือบริษัทข้ามชาติขนาดใหญ่
ที่ต้องใช้สินค้านำเข้าจากต่างประเทศ U.S.A. หรือ กลุ่มประเทศในยุโรป จะเป็นสินค้า Premium
Grade ราคาค่อนข้างสูงมาก ใช้ระยะเวลาส่งสินค้า ที่ยาวนาน

  2.3 คู่แข่งขัน

ในธุรกิจเฟอร์นิเจอร์สำนักงานมีผู้ผลิตและผู้จำหน่ายจำนวนมาก
ซึ่งคุณภาพของสินค้าที่จัดอยู่ในธุรกิจประเภทนี้มีหลายระดับ
สำหรับตลาดระดับกลางและตลาดระดับบนซึ่งถือได้ว่าเป็นตลาดแข่งขันของบริษัทจะมีผู้ผลิตและผู้จัดจำหน่ายหลักอยู่ประมาณ
5 ราย ดังนี้

บริษัท โมเดิร์นฟอร์ม จำกัด (มหาชน)

  บริษัท ยู บี ประเทศไทย จำกัด

  บริษัท โลจิก้า จำกัด

  บริษัท โมเบล จำกัด (ผู้ผลิตสินค้ายี่ห้อ แพรคติก้า)

  บริษัท เอคเมน อินเตอร์เนชั่นแนล จำกัด

2.4 กลุ่มลูกค้าเป้าหมาย

กลุ่มลูกค้าเป้าหมายของบริษัท สำหรับผลิตภัณฑ์เฟอร์นิเจอร์สำนักงานจะเป็นกลุ่มลูกค้าระดับกลาง
และระดับบน ซึ่งมีกำลังซื้อ
มีความต้องการสินค้าที่มีคุณภาพและต้องการเฟอร์นิเจอร์สำนักงานที่เป็นระบบ
ซึ่งสามารถปรับเปลี่ยนรูปแบบได้ง่าย และสอดคล้องกับอุปกรณ์สำนักงานสมัยใหม่
นอกจากนี้ยังต้องการความรวดเร็วในการส่งมอบสินค้าที่มีจำนวนมากในระยะเวลาอันสั้น
รวมไปถึงการบริการที่ดีก่อนและหลังการขาย กลุ่มลูกค้าเป้าหมายที่สำคัญ ได้แก่ กลุ่มสถาบันการเงิน
บริษัทประกันชีวิต บริษัทประกันภัย กลุ่มบริษัทสื่อสาร บริษัทมหาชน
และรัฐวิสาหกิจที่มีรายได้การทำกำไร เป็นต้น

3. การจัดหาผลิตภัณฑ์และบริการ

3.1 โรงงานผลิตสินค้า

ในการจัดหาผลิตภัณฑ์ของบริษัท บริษัทจะดำเนินการผลิตสินค้าเองโดยใช้โรงงานของบริษัททั้ง 2
แห่ง ดังนี้

  สถานที่ตั้งโรงงาน

  1. บริษัท ร้อกเวิธ จำกัด (มหาชน)

โรงงานผลิตเฟอร์นิเจอร์สำนักงานที่ทำด้วยเหล็ก ได้แก่ เก้าอี้ สำนักงาน ฉากกั้นห้อง
อุปกรณ์เฟอร์นิเจอร์สำนักงาน และโรงงานผลิตชั้นวางสินค้า ตู้โชว์สินค้า และอุปกรณ์ห้างสรรพสินค้า

ที่ตั้ง – เลขที่ 681 นิคมอุตสาหกรรมบางปะอิน หมู่ที่ 2 ตำบลคลองจิก อำเภอบางปะอิน
จังหวัดพระนครศรีอยุธยา 13160

  2. บริษัท ร้อกวูด จำกัด

โรงงานผลิตเฟอร์นิเจอร์สำนักงาน เฟอร์นิเจอร์บ้าน ที่ทำจากไม้ ได้แก่ โต๊ะทำงาน ตู้เก็บเอกสาร
เตียงนอน ตู้โชว์ ชุดรับแขก ชั้นวางเฟอร์นิเจอร์สำนักงาน และเฟอร์นิเจอร์บ้าน

ที่ตั้ง – 101/62/1,3 นิคมอุตสาหกรรมนวนคร กม. 46 ถนนพหลโยธิน ตำบลคลองหนึ่ง
อำเภอคลองหลวง จังหวัดปทุมธานี 10120

  3.2 กำลังการผลิตรวม

กำลังการผลิตสินค้ารวมของบริษัทและบริษัทย่อยมีดังนี้

  รายการ ผลิตโดย จำนวน (หน่วย/วัน)

  กำลังการผลิตเต็มที่

  เก้าอี้สำนักงาน บมจ. ร้อกเวิธ 70 ตัว

  ฉากกั้นห้อง (เหล็ก) บมจ. ร้อกเวิธ 50 แผง

  โต๊ะ บจก. ร้อกวูด 80 ตัว

  ตู้ บจก. ร้อกวูด 30 ใบ

  ผนังกั้นห้อง (ไม้) บจก. ร้อกวูด 70 แผง

  กล่องลิ้นชัก แผ่นหน้าโต๊ะ บจก. ร้อกวูด 110 หน่วย

สำหรับนโยบายการผลิต บริษัทแม่จะเป็นผู้กำหนดนโยบายการผลิตของบริษัทและบริษัทย่อย
โดยคาดการณ์จากประมาณการขายของบริษัทแม่ ซึ่งเป็นผู้จัดจำหน่ายสินค้าทั้งหมดในกลุ่ม

  3.3 วัตถุดิบ

วัตถุดิบหลักที่ใช้ในการผลิตเฟอร์นิเจอร์สำนักงานที่ทำด้วยไม้ เช่น โต๊ะ ตู้เอกสาร และผนังกั้นห้อง
จะใช้แผ่นไม้พาร์ติเคิลบอร์ด (Particle board) ไม้วีเนียร์ (Vineer) เคมีภัณฑ์
และอุปกรณ์ต่างๆ (Fitting) ในส่วนเก้าอี้สำนักงาน ฉากกั้นห้อง จะใช้วัตถุดิบที่เป็น เหล็ก ผ้า
และอุปกรณ์ แหล่งวัตถุดิบโดยทั่วไปจะจัดหาได้โดยง่าย
เนื่องจากวัตถุดิบเกือบทั้งหมดจะเป็นวัตถุดิบที่จัดหาได้จากภายในประเทศประมาณร้อยละ 90
ในปัจจุบันมีผู้ผลิตภายในประเทศอยู่หลายราย
ซึ่งมีกำลังการผลิตทั้งหมดเพียงพอต่อความต้องการนำไปผลิตเฟอร์นิเจอร์สำนักงาน

4. งานที่ยังไม่ได้ส่งมอบ

  28 กุมภาพันธ์ 2544 28 กุมภาพันธ์ 2545

เฟอร์นิเจอร์สำนักงาน 27,092,784 18,506,607

ผลิตภัณฑ์อุปกรณ์ห้างสรรพสินค้า

1. ลักษณะของผลิตภัณฑ์

อุปกรณ์ที่ใช้ในห้างสรรพสินค้า (Store fixture) ประกอบด้วย ชั้นวางสินค้า ตู้โชว์สินค้า
และอุปกรณ์ชิ้นส่วนต่างๆ ที่ใช้ในห้างสรรพสินค้า ศูนย์การค้า ตลอดจน ซุปเปอร์มาเก็ต
ซุปเปอร์สโตร์ และ ร้านมินิมาร์ทต่างๆ ลักษณะของผลิตภัณฑ์ส่วนใหญ่จะประกอบด้วย เหล็ก ไม้
พลาสติก ซึ่งจะเน้นคุณภาพ ความแข็งแรง ความคงทน
ตลอดจนรูปแบบของสินค้าที่มีความหลากหลายและทันสมัย

2. การตลาดและภาวะการแข่งขัน

2.1 ตลาดและภาวะการแข่งขันในภาพรวม

อุตสาหกรรมประเภทนี้ยังมีการขยายตัวอย่างต่อเนื่อง ในช่วง 1-2 ปีที่ผ่านมา โดยเฉพาะ
อย่างยิ่งในตลาดของ Hyper market และ Special store
ซึ่งจะเห็นได้จากการขยายตัวของโครงการขนาดใหญ่ ได้แก่ Carrefour Hypermarket Lotus
Supercenter Big C และ Special store ได้แก่ Boots Watsons Starbucks และ VDO
shop ต่างๆ ในขณะที่ตลาด Department store Minimart ยังคงซบเซาไม่มีการขยายตลาด

ในปัจจุบันภาวะการแข่งขันของอุตสาหกรรมประเภทนี้ยังคงแข่งขันสูง เนื่องจากมีผู้ผลิตและ
ผู้จำหน่ายอยู่หลายราย ในทางตรงข้ามปริมาณความต้องการสินค้าโดยรวมไม่เพิ่มขึ้น
และจำนวนผู้ซื้อมีจำกัด ซึ่งผู้จำหน่ายส่วนใหญ่จะใช้กลยุทธ์ด้านราคา
และระยะเวลาการส่งมอบเป็นหลักในการแข่งขัน

2.2 ลักษณะตลาดภายในอุตสาหกรรม

ในอุตสาหกรรมผลิตและจัดจำหน่ายอุปกรณ์ที่ใช้ในห้างสรรพสินค้า
โดยส่วนใหญ่ลักษณะของตลาดจะแบ่งตามลักษณะของผู้บริโภคซึ่งแยกเป็น

- ตลาด Super store เป็นตลาดใหญ่มีปริมาณการสั่งซื้อค่อนข้างสูง
มีรูปแบบของสินค้าเฉพาะอย่าง ส่วนใหญ่มักจะเป็นงานโครงการ เช่น Carrefour Hypermart
Lotus supermarket Big-C

- ตลาด Super market เป็นตลาดที่เล็กกว่าตลาด Super store แต่มีลักษณะคล้ายคลึงกัน เช่น
Top supermarket Food Lion

- ตลาด Convinence store เป็นร้านค้าปลีกทั่วไป เช่น เซเว่นอีเลฟเว่น AM-PM และ
ร้านค้าตามปั๊มน้ำมันต่างๆ

- ตลาด Special store เป็นตลาดที่มีรูปแบบเฉพาะอย่าง เช่น VDO shop Starbucks
SE-AD เป็นต้น

ลักษณะของตลาดที่บริษัทแข่งขันอยู่ส่วนใหญ่จะเป็นตลาด Super store Supermarket และ
Convinence store เนื่องจากจะมีมูลค่าการสั่งซื้อค่อนข้างสูงต่อสาขา
และมีรูปแบบของสินค้าเป็นมาตรฐาน สำหรับตลาด Special store
จะมีรูปแบบของสินค้าค่อนข้างหลากหลาย ปริมาณการสั่งซื้อไม่สอดคล้องกับ Line การผลิตของบริษัท

  2.3 คู่แข่งขัน

ในธุรกิจผลิตและจัดจำหน่ายอุปกรณ์ห้างสรรพสินค้า มีผู้ผลิตและจัดจำหน่ายอยู่เป็นจำนวนมาก
และคุณภาพของสินค้าที่จัดอยู่ในธุรกิจประเภทนี้มีหลายระดับ สำหรับตลาดระดับบน ซึ่งเป็นลูกค้า
รายใหญ่ซึ่งถือได้ว่าเป็นตลาดแข่งขันสำหรับบริษัท ในปัจจุบันมีบริษัทที่มีชื่อเสียงเป็นที่รู้จักของผู้บริโภค
ซึ่งเป็นคู่แข่งขันของบริษัทมีประมาณ 4 ราย ดังนี้

  Okamura Co, Ltd.

  Siam Steel Co, Ltd.

  Bangkok Frenchise Co, Ltd.

  System Furn Co, Ltd.

  2.4 กลุ่มลูกค้าเป้าหมาย

กลุ่มลูกค้าเป้าหมายของบริษัทในตลาดอุปกรณ์ห้างสรรพสินค้า จะเป็นกลุ่มลูกค้าระดับบน
ซึ่งมีกำลังซื้อต้องการสินค้าที่มีคุณภาพ แข็งแรง คงทน รวมไปถึงระบบการติดตั้งอุปกรณ์ต่างๆ
ที่มีคุณภาพ และสามารถส่งมอบงานในลักษณะงานโครงการได้ในระยะเวลาอันสั้น
นอกจากนี้ยังเน้นการบริการที่ดีก่อนและหลังการขาย กลุ่มลูกค้าเป้าหมายที่สำคัญของบริษัท ได้แก่
Super store Supermarket และ Convinence store

3. การจัดหาผลิตภัณฑ์และการบริการ

  3.1 โรงงานผลิตสินค้า

ในการจัดหาผลิตภัณฑ์ของบริษัท บริษัทจะดำเนินการผลิตสินค้าโดยใช้โรงงานของบริษัท
ซึ่งตั้งอยู่ที่นิคมอุตสาหกรรมบางปะอิน ซึ่งเป็นโรงงานเดียวกับที่ใช้ผลิตเฟอร์นิเจอร์สำนักงาน

  3.2 กำลังการผลิตรวม

  รายการ จำนวน (หน่วย : วัน)

  กำลังการผลิตเต็มที่

  ชั้นวางสินค้า 600 แผ่น

  ตู้โชว์ 30 ใบ

3.3 วัตถุดิบ

วัตถุดิบหลักที่ใช้ผลิตชั้นวางสินค้า ตู้โชว์ และอุปกรณ์อื่นๆ ประกอบด้วยเหล็ก กระจก พลาสติก และ
สีต่างๆ ซึ่งโดยส่วนใหญ่แหล่งวัตถุดิบจะหาได้จากภายในประเทศทั้งหมด ซึ่งมีผู้จำหน่ายอยู่หลายราย
ปริมาณวัตถุดิบมีมากเพียงพอต่อการผลิตของบริษัท
การสั่งซื้อวัตถุดิบของบริษัทจะสั่งซื้อจากผู้จำหน่ายหลายราย
โดยไม่มีผู้จำหน่ายรายใดที่มีมูลค่าการซื้อเกินกว่าร้อยละ 30 ของมูลค่าการซื้อวัตถุดิบทั้งหมด
และไม่มีข้อผูกพันต่อการซื้อในอนาคต

4. งานที่ยังไม่ได้ส่งมอบ

28 กุมภาพันธ์ 2544 28 กุมภาพันธ์ 2545

อุปกรณ์ห้างสรรพสินค้า 47,973,102 48,803,167

ผลิตภัณฑ์เฟอร์นิเจอร์ที่ใช้ในบ้าน

 1. ลักษณะของผลิตภัณฑ์

เฟอร์นิเจอร์บ้าน (Home Furniture) ประกอบด้วยเตียงนอน ตู้เสื้อผ้า ตู้โชว์ ชุดรับแขก
ชุดทานอาหาร โต๊ะเครื่องแป้ง และอุปกรณ์ตกแต่งบ้าน
ลักษณะของผลิตภัณฑ์จะเป็นเฟอร์นิเจอร์ชนิดประกอบได้ (Knocked down furniture)
ซึ่งทำมาจากไม้พาร์ติเคิลบอร์ด วีเนียร์ สี และอุปกรณ์
โดยรูปแบบของผลิตภัณฑ์จะเน้นรูปแบบที่ทันสมัย ความสวยงามตลอดจนลายไม้และโทนสีต่างๆ
ซึ่งสามารถตกแต่งและปรับเข้ากับ ภายในบ้านได้ง่าย

2. การตลาดและภาวะการแข่งขัน

2.1 ตลาดและภาวะการแข่งขันในภาพรวม

อุตสาหกรรมเฟอร์นิเจอร์ที่ใช้ในบ้าน ในปี 2544
ที่ผ่านมามีการขยายตัวตามการฟื้นตัวของธุรกิจอสังหาริมทรัพย์ที่ภาครัฐได้มีโครงการ
อัดฉีดเม็ดเงินและนโยบายสนับสนุนลดภาษีการโอน
และสามารถกู้เงินได้เต็มจำนวนรวมถึงเฟอร์นิเจอร์ด้วย
ทำให้ธุรกิจเฟอร์นิเจอร์สำหรับบ้านอยู่อาศัยได้ปรับตัวตามไปด้วย

ภาวะการตลาดและการแข่งขันโดยภาพรวม ยังเป็นการแข่งขันในลักษณะการขยายช่องทาง
จัดจำหน่าย และโชว์รูม การลดราคาอย่างรุนแรงทำให้ผู้ประกอบการรายใหญ่ 2 – 3 ราย
ได้เปรียบ เนื่องจากมีโชว์รูม ร้านค้าทั่วถึง ทั่วประเทศ ซึ่งเป็นการแข่งขันในระหว่าง SB. และ
Index ซึ่งมีศักยภาพพอๆ กัน ทั้งทางด้านเงินทุน และช่องทางจัดจำหน่าย

2.2 ลักษณะตลาดภายในอุตสาหกรรม

ในอุตสาหกรรมเฟอร์นิเจอร์ที่ใช้ในบ้าน ลักษณะตลาดจะแบ่งออกเป็น 2 ลักษณะใหญ่ๆ ได้แก่
ตลาดเฟอร์นิเจอร์ที่ผลิตจากไม้สำเร็จรูป (Finished furniture)
และตลาดเฟอร์นิเจอร์ไม้ชนิดถอดประกอบได้ (Knocked down furniture)
ซึ่งส่วนมากทำจากไม้พาร์ติเคิลบอร์ด ซึ่งเป็นตลาดที่ใหญ่มาก
ลักษณะตลาดเฟอร์นิเจอร์ประเภทนี้จะประกอบด้วย ตลาดระดับล่าง ตลาดระดับกลาง
และตลาดระดับบน ในตลาด ระดับล่างรูปแบบของสินค้าจะมีไม่มากนัก ราคาสินค้าค่อนข้างถูก
หาซื้อได้ง่ายทั่วไปตามท้องตลาด สำหรับตลาดระดับกลาง
และตลาดระดับบนรูปแบบของสินค้าจะมีความหลากหลาย เน้น Design ที่แปลกใหม่
และใช้วัสดุที่มีคุณภาพในการผลิต เฉพาะอย่างยิ่งเฟอร์นิเจอร์ในตลาดระดับบน
จะผสมผสานด้วยวัสดุที่เป็น ไม้จริง และมีบางส่วนนำเข้าจากต่างประเทศทำให้มีราคาสินค้าสูง
สำหรับสินค้าของบริษัทจัดอยู่ในสินค้าระดับกลาง ซึ่งค่อนข้างไปทางสูง
ซึ่งการแข่งขันในตลาดนี้มีผู้จำหน่ายอยู่หลายราย โดยส่วนใหญ่จะเน้น Design
ของสินค้าและราคาเป็นกลยุทธ์หลักในการแข่งขัน

2.3 คู่แข่งขัน

ตลาดเฟอร์นิเจอร์บ้านในระดับกลางค่อนไปทางสูงนั้น
มีผู้จำหน่ายหลายรายที่เข้ามาแข่งขันในตลาดนี้ที่สำคัญได้แก่

  บริษัท Index and Trend

  บริษัท SB Furniture

  บริษัท Bangkok interfurn

  บริษัท Modernform จำกัด (มหาชน)

2.4 กลุ่มลูกค้าเป้าหมาย

กลุ่มลูกค้าเป้าหมายของบริษัทโดยทั่วไปจะเป็นลูกค้ารายย่อย ซึ่งมีรายได้อยู่ในระดับ ปานกลางขึ้นไป
ซึ่งส่วนใหญ่มักจะมีที่อยู่อาศัยเป็นของตัวเองในเขตกรุงเทพมหานคร หรือจังหวัดใกล้เคียง
โดยกลุ่มลูกค้ายังมีความต้องการเฟอร์นิเจอร์ที่มีคุณภาพที่ดี รูปแบบที่ทันสมัย และราคาไม่แพงมากนัก

3. การจัดหาผลิตภัณฑ์และการบริการ

3.1 โรงงานผลิตสินค้า

ในการจัดหาผลิตภัณฑ์ของบริษัท บริษัทจะดำเนินการผลิตสินค้าเองโดยใช้โรงงานที่
นิคมอุตสาหกรรมนวนคร ซึ่งเป็นโรงงานของบริษัท ร้อกวูด จำกัด (บริษัทย่อย)

3.2 กำลังการผลิต

รายการ จำนวน (หน่วย : วัน)

  กำลังการผลิตเต็มที่

  ตู้เสื้อผ้า 2

  เตียงนอน 2

  โต๊ะเครื่องแป้ง โต๊ะอาหาร โต๊ะกลางโซฟา 5

  ตู้โชว์ 2

  เก้าอี้ 5

3.3 วัตถุดิบ

วัตถุดิบหลักที่ใช้ในการผลิต เฟอร์นิเจอร์ที่ใช้ในบ้าน
ส่วนใหญ่จะมีลักษณะเช่นเดียวกับเฟอร์นิเจอร์สำนักงาน ซึ่งได้แก่ แผ่นไม้พาร์ติเคิลบอร์ด ไม้วีเนียร์
สี เคมีภัณฑ์ และอุปกรณ์ต่างๆ ซึ่งวัตถุดิบทั้งหมดจะเป็นวัตถุดิบที่จัดหาได้ภายในประเทศ

4. งานที่ยังไม่ได้ส่งมอบ

งานที่ยังไม่ได้ส่งมอบให้ลูกค้า ณ. วันที่ 28 กุมภาพันธ์ 2545 มีเป็นจำนวน 67,320 บาท

5. นโยบายบริษัทเกี่ยวกับ HOME FURNITURE

บริษัทฯได้มีมติในที่ประชุมฝ่ายบริหารที่จะหยุดการผลิตและจำหน่ายสินค้า Home Furniture
ในเดือนมกราคม 2545 และให้มาเน้น Office Furniture และ Store Fixture
ที่บริษัทฯมีประสบการณ์และความชำนาญมากกว่า